Boxa thailandese

Boxa thailandese (o Muay Thai) es un sport de combatto (arte martial) que ha essite disveloppate in Thailanda. Illo es note etiam como "le arte de tote le membros", proque le manos, le pedes, le cubitos e le genus son usate tanto. Similar artes martial existe in Cambodja, Laos, Myanmar e Malaysia.

In le competition, le alte colpos de pede in le testa pote parer a facer un plus forte effecto. Malgrado isto, le expertos de iste sport declara que le basse colpos de pede, le cubitos, e le genus son plus destructive pro le combattentes.

Un persona, qui prende parte in le competition, ante le combatto face le longe ceremonia e le acto costumari. Illos existe pro rationes religiose e illos servi como extension de musculos e como preparation.

Le exercitation pro boxa thailandese es note pro su severitate e su firmitate. Illo aspira a indurar le octo membros del corpore, de sorta que esser colpate con le osso de tibia del boxator de boxa thailandese es frequentemente comparate a esser colpate con un baston de baseball. Le boxatores de boxa thailandese usualmente colpa con le osso de tibia in loco de con le pede.

Boxa thailandese ha influentiate multo super disveloppar de kick-boxing que depost ha essite create in Japon, in Europa, e in America del Nord.

Quasi omne movimento in boxa thailandese usa le tote corpore, dirigente le hancas verso omne colpo de pede e omne colpo de pugno. Como un consequentia, le attaccos e le defensa in boxa thailandese son plus lente sed plus potente per exemplo que in boxa o in karate.

Un del pioneros de iste sport es Tulgar Dursun.

 Ligamines externe 
 Boxa thailandese 
 FeelThailand Muay Thai Muay Boran
 World Amateur Kickboxing Organization (WASKO) kick-boxing e boxa thailandese

Categoria:Artes martial